戲用荆公體呈黄張二君
作者：洪芻
朝代：宋

paragraphs: 金華牧羊兒，穩坐思悠哉。
誰人得似張公子，鞭笞鸞鳳終日相追陪。
長夏無所爲，壘麴便築糟邱臺。
古今同一體，吾人甘作心似灰。
南方瘴癘地，鬰蒸何由開。
永日不可暮，渴心歸去生塵埃。
人生會合安可常，如何不飲令心哀。
張公子，時相見，我能拔爾抑塞磊落之奇才。
只願無事常相見，有底忙時不肯來。